CELEX: 32011D0691
Language: et
Date: 2011-10-17 00:00:00
Title: 2011/691/CFSP: Nõukogu otsus 2011/691/ÜVJP, 17. oktoober 2011 , millega pikendatakse Kosovosse nimetatud Euroopa Liidu eriesindaja volitusi

18.10.2011   
            
            
               ET
            
            
               Euroopa Liidu Teataja
            
            
               L 271/48
            
         NÕUKOGU OTSUS 2011/691/ÜVJP,
   17. oktoober 2011,
   millega pikendatakse Kosovosse (1) nimetatud Euroopa Liidu eriesindaja volitusi
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 31 lõiget 2 ja artiklit 33,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 4. veebruaril 2008 vastu ühismeetme 2008/124/ÜVJP Euroopa Liidu õigusriigimissiooni kohta Kosovos, EULEX KOSOVO (2) ja ühismeetme 2008/123/ÜVJP, (3) millega nimetati Pieter FEITH Euroopa Liidu eriesindajaks (ELi eriesindaja) Kosovos.
            
         
               (2)
            
            
               Nõukogu võttis 5. mail 2011 vastu otsuse 2011/270/ÜVJP, (4) millega nimetati Fernando GENTILINI ELi eriesindajaks Kosovos kuni 31. juulini 2011.
            
         
               (3)
            
            
               Nõukogu võttis 28. juulil 2011 vastu otsuse 2011/478/ÜVJP, (5) millega pikendati ELi eriesindaja volitusi kuni 30. septembrini 2011.
            
         
               (4)
            
            
               ELi eriesindaja volitusi tuleks pikendada kuni 31. jaanuarini 2012.
            
         
               (5)
            
            
               ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud ELi välistegevuse eesmärkide saavutamist,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2011/270/ÜVJP muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Euroopa Liidu eriesindaja
               Käesolevaga nimetatakse Fernando GENTILINI Euroopa Liidu eriesindajaks (ELi eriesindaja) Kosovos ajavahemikuks 1. maist 2011 kuni 31. jaanuarini 2012. ELi eriesindaja volituste kehtivuse võib lõpetada varem, kui nõukogu liidu välisasjade ja julgeolekupoliitika kõrge esindaja (kõrge esindaja) ettepaneku põhjal nii otsustab.”
            
         
               2)
            
            
               Artikli 5 lõige 1 asendatakse järgmisega:
               „1.   ELi eriesindaja volituste täitmisega seotud kulude katmiseks ajavahemikul 1. maist 2011 kuni 30. septembrini 2011 ette nähtud lähtesumma on 690 000 eurot.
               ELi eriesindaja volituste täitmisega seotud kulude katmiseks ajavahemikul 1. oktoobrist 2011 kuni 31. jaanuarini 2012 ette nähtud lähtesumma on 770 000 eurot.”
            
         Artikkel 2
   Jõustumine
   Käesolev otsus jõustub selle vastuvõtmise kuupäeval.
   Seda kohaldatakse alates 1. oktoobrist 2011.
   
      Brüssel, 17. oktoober 2011
      
         
            Nõukogu nimel
         
         
            eesistuja
         
         M. DOWGIELEWICZ
      
   
   
      (1)  ÜRO Julgeolekunõukogu resolutsiooni 1244 (1999) alusel.
   
      (2)  ELT L 42, 16.2.2008, lk 92.
   
      (3)  ELT L 42, 16.2.2008, lk 88.
   
      (4)  ELT L 119, 7.5.2011, lk 12.
   
      (5)  ELT L 197, 29.7.2011, lk 12.